Държавен вестник, бр. 99, 2011 г., стр. 41

БРОЙ  99	
Д Ъ Р Ж А В Е Н  В Е С Т Н И К 	
СТР.  41  
окончателно уреждане на вземания с произ­
ход от междуправителствени споразумения 
за предоставяне на кредитни облекчения или 
за предоставяне на правителствен кредит, се 
осъществяват пропорционално до размера на 
получените в бюджета парични средства от 
изпълнението на споразуменията за окончател­
но уреждане или от реализация на финансови 
инструменти, при условие че вземанията са с 
произход от изпълнени търговски договори, 
включени в обхвата на споразуменията.
§ 23. (1) Средствата по бюджетните, извън­
бюджетните, депозитните сметки и сметките за 
чужди средства в левове и във валута в Бъл­
гарската народна банка на централния бюджет, 
министерствата, ведомствата, Народното събра­
ние, Сметната палата, Комисията за финансов 
надзор, Българската национална телевизия, 
Българското национално радио, Българската 
телеграфна агенция, Българската академия на 
науките, държавните висши училища, органите 
на съдебната власт, Националния осигурителен 
институт и Националната здравноосигурителна 
каса се организират и обслужват в единна сис­
тема на събиране, съхраняване, разплащане и 
отчитане, наричана по-нататък „единна сметка“.
(2) Средствата на органите на съдебната 
власт, както и на Българската национална 
телевизия, Българското национално радио, 
Българската телеграфна агенция, Българската 
академия на науките, държавните висши учи­
лища, Националния осигурителен институт и 
Националната здравноосигурителна каса и на 
другите бюджетни предприятия, чиито бюджети 
не са част от държавния бюджет, се включват 
в единната сметка при запазване на тяхната 
финансова автономност при управлението на 
паричните средства.
(3) Средствата от международни програми 
и споразумения се включват в единната сметка 
при съобразяване с клаузите на договорите, въз 
основа на които са предоставени тези средства.
(4) Всички левови бюджетни плащания 
на министерствата, ведомствата, Народното 
събрание, Сметната палата, Комисията за 
финансов надзор, Българската национална 
телевизия, Българското национално радио, 
Българската телеграфна агенция, органите на 
съдебната власт, Националния осигурителен 
институт, Националната здравноосигурителна 
каса и техните разпоредители с бюджетни 
кредити от по-ниска степен се извършват 
чрез сметките на съответните първостепенни 
разпоредители в Българската народна банка, 
включени в единната сметка. Министърът на 
финансите определя реда, начина и сроковете 
за поетапно включване на разпоредителите с 
бюджетни кредити в системата за електронни 
бюджетни разплащания.
(5) Бюджетните приходи и възстановените 
разходи в левове на бюджетните предприятия 
по ал. 4 се централизират в единната сметка 
чрез използването на транзитни сметки. За 
банковото обслужване на транзитните сметки 
не се прилага чл. 29, ал. 3 от Закона за устрой­
ството на държавния бюджет. 
(6) Обслужването от банките в страната на 
транзитните сметки и плащанията по ал. 4 и 
5, както и на картовите плащания по чл. 4, 
ал. 1 от Закона за ограничаване на плащанията 
в брой се извършва въз основа на сключени 
договори между Министерството на финансите 
и банките. Договорите съдържат едни и същи 
клаузи и цени, приложими за всички банки.
(7) Обслужването и програмното осигуряване 
на системата за електронни бюджетни разпла­
щания се извършват от националния оператор 
на банковата интегрирана система за електронни 
разплащания въз основа на сключен договор 
с Министерството на финансите.
(8) Българската народна банка обслужва 
от името и за сметка на Министерството на 
финансите сметките на разпоредителите с бю­
джетни кредити, включени в единната сметка 
по реда на ал. 1. Министерството на финанси­
те заплаща на Българската народна банка на 
договорна основа обслужването на единната 
сметка и услугите, свързани с информационното 
обслужване на държавния бюджет. 
(9) Въз основа на представена от съответ­
ните първостепенни разпоредители с бюджетни 
кредити информация лимитите за плащания 
по бюджетите и извънбюджетните сметки и 
фондове на Народното събрание, Висшия съ­
дебен съвет, Сметната палата, Комисията за 
финансов надзор, министерствата и другите 
първостепенни разпоредители по ал. 1, Бъл­
гарската академия на науките и държавните 
висши училища се определят и актуализират 
периодично от Министерството на финансите.
(10) За сметките за чужди средства, както и 
за сметките на бюджетните предприятия, чиито 
бюджети не са част от държавния бюджет, без 
тези по ал. 9, лимитите се определят автоматич­
но на база на общия размер на постъпленията 
по съответната сметка в Българската народна 
банка, по която се залага лимитът, доколкото 
за тях не е приложена разпоредбата на ал. 9.
(11) Бюджетните взаимоотношения на дър­
жавните органи, министерствата и ведомствата 
с централния бюджет по чл. 2, ал. 1, чл. 3, ал. 1, 
чл. 4, чл. 5, ал. 1 и чл. 6, ал. 1 могат да се ко­
ригират за плащания и постъпления, които са 
елемент на финансирането по смисъла на чл. 3, 
ал. 5 от Закона за устройството на държавния 
бюджет и Единната бюджетна класификация 
за 2012 г., както и при прилагането на чл. 39, 
ал. 2 от Закона за устройството на държавния 
бюджет, при условие че не се влошава балансът 
на държавния бюджет и не се намаляват пред­
видените по съответните бюджети плащания 
за разходи и трансфери.